b'\n_START_ARTICLE_\nRue du Faubourg-Saint-Antoine\n_START_PARAGRAPH_\nRue du Faubourg Saint-Antoine er en gate i Paris. Den l\xc3\xb8per fra Place de la Bastille til Place de la Nation og er samtidig grense mellom 11. arrondissement og 12. arrondissement.\n_START_SECTION_\nHistorie\n_START_PARAGRAPH_\nRue du Faubourg-Saint-Antoine er en av de eldste gater i Paris, skj\xc3\xb8nt den lenge befant seg utenfor bymurene, noe som allerede gis av navnet; Faubourg betyr forstad. Den var viktig, ikke minst fordi den som ville fra sentrum i Paris og \xc3\xb8stover for \xc3\xa5 komme til Vincennes og slottet der m\xc3\xa5tte befare denne veien._NEWLINE_Faubourg Saint-Antoine vokste i middelalderen opp rundt klosteret Saint-Antoine-des-Champs, som ble opprettet mot slutten av 1100-tallet._NEWLINE_Forstaden Saint-Antoines sterkere vekst begynte p\xc3\xa5 1400-tallet, ettersom kongen bestemte at h\xc3\xa5ndverkerne her skulle slippe \xc3\xa5 bli skattlagt. Dette s\xc3\xa6rlige privilegium s\xc3\xa5 vel som n\xc3\xa6rheten til elven Seinen, som var transport\xc3\xa5ren for alle t\xc3\xb8mmertransporter til Paris, gjorde Rue du Faubourg-Saint-Antoine til den viktigste parisiske hovedgate for tre- og m\xc3\xb8belh\xc3\xa5ndverkere. Mange av dem holdt til i bakg\xc3\xa5rder der og i sidegatene.'